Diari Oficial de la Generalitat Valenciana


Sumari del DOGV 6741, del 26-03-2012 (2012/3023)

DECRET 48/2012, de 23 de març, del Consell, pel qual s'acorda el cessament i el nomenament de vocal del Consell d'Administració de l'Entitat Pública de Sanejament d'Aigües Residuals de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6741

Data del DOGV
:   26-03-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/3023


Data del document
:   23-02-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Decret

Anàlisi jurídica

 Descriptors 

:   * Entitat Pública de Sanejament d'Aigües Residuals de la Comunitat Valenciana

DECRET 48/2012, de 23 de març, del Consell, pel qual s'acorda el cessament i el nomenament de vocal del Consell d'Administració de l'Entitat Pública de Sanejament d'Aigües Residuals de la Comunitat Valenciana. [2012/3023]  
L'article 7 de l'Estatut de l'Entitat Pública de Sanejament d'Aigües Residuals de la Comunitat Valenciana, aprovat pel Decret 170/1992, de 16 d'octubre, modificat pel Decret 41/2008, de 4 d'abril, del Consell, establix que l'òrgan de govern i administració de l'Entitat de Sanejament d'Aigües és el Consell d'Administració, integrat per un president, un vicepresident, si és el cas, i onze vocals.  
  
Amb caràcter nat, ostenta la presidència el titular de la conselleria a què estiga adscrita l'Entitat de Sanejament d'Aigües.  
Els onze vocals són nomenats pel Consell de la manera següent: sis d'ells en representació de l'Administració de la Generalitat, nomenats a proposta del president del Consell d'Administració, un dels quals podrà ser designat per a exercir les funcions de vicepresident; quatre d'ells en representació de l'Administració local, nomenats a proposta de la Federació Valenciana de Municipis i Províncies (en la dita representació haurà de figurar, almenys, un vocal per cada una de les tres diputacions provincials); i un vocal en representació de l'Administració de l'Estat, a proposta del delegat del Govern a la Comunitat Valenciana.  
  
Els vocals exercixen les seues funcions per un període de quatre anys, podent ser nomenats una o més vegades per períodes de la mateixa duració. Tot això sense perjuí de la possibilitat de ser remoguts en qualsevol moment, a proposta de les administracions respectives, i del seu dret a dimitir o renunciar a la seua condició; en tals casos, els vocals que els substituïsquen exerciran les seues funcions pel temps que reste fins a completar el període de quatre anys.  
Mitjançant el Decret 38/2009, de 6 de març, del Consell, es va acordar la renovació dels vocals del Consell d'Administració de l'Entitat de Sanejament d'Aigües, amb efectes des del 17 de desembre de 2008 i per un període de quatre anys, sense perjuí que puguen ser nomenats més vegades per períodes de quatre anys, o remoguts en qualsevol moment a proposta de l'administració que representen, i del seu dret a dimitir o renunciar a la seua condició.  
Pel Decret 127/2011, de 23 de setembre, del Consell, es va disposar el cessament i nomenament de vocals del Consell d'Administració, per a adaptar la seua composició a la situació creada després dels canvis organitzatius i estructurals haguts en el Consell com a conseqüència de les eleccions municipals i autonòmiques de maig de 2011.  
Pel Decret 43/2012, de 9 de març, del Consell, es va disposar el cessament i nomenament de vocal i vicepresident del Consell d'Administració, per a adaptar la seua composició al que disposa el Decret 35/2012, de 17 de febrer, del Consell, de cessament i nomenament d'alts càrrecs de l'administració de la Generalitat, que va disposar, entre altres, el cessament de José Monzonís Salvia com a secretari autonòmic d'Agricultura, Pesca, Alimentació i Aigua, i el nomenament per al dit càrrec de Mar Casanova Lloréns.  
Amb data 13 de març de 2012 té entrada en l'Entitat de Sanejament d'Aigües (EPSAR) la comunicació del secretari de la Federació Valenciana de Municipis i Províncies, així com del secretari general de la Diputació Provincial de Castelló, per mitjà de la qual es trasllada l'acord de la seua Junta de Govern pel qual es designa Francisco Martínez Capdevila, vicepresident primer de la Diputació de Castelló, com a vocal del Consell d'Administració de l'EPSAR, en substitució del president de l'esmentada Diputació, Javier Moliner Gargallo.  
  
Per això, de conformitat amb l'article 17.b de la Llei del Consell, i vista la proposta de la Federació Valenciana de Municipis i Províncies, a proposta de la consellera d'Agricultura, Pesca, Alimentació i Aigua i amb la deliberació prèvia del Consell, en la reunió del dia 23 de març de 2012,  
  
  
  
DECRETE  
  
Article 1  
El cessament de Javier Moliner Gargallo com a vocal del Consell d'Administració de l'Entitat Pública de Sanejament d'Aigües Residuals de la Comunitat Valenciana, en representació de l'Administració local, agraint-li els servicis prestats.  
  
Article 2  
Nomenar Francisco Martínez Capdevila vocal del Consell d'Administració de l'Entitat Pública de Sanejament d'Aigües Residuals de la Comunitat Valenciana, en representació de l'Administració local.  
  
De conformitat amb el que disposa l'article 7 de l'Estatut de l'Entitat Pública de Sanejament d'Aigües Residuals de la Comunitat Valenciana, el nou vocal exercirà les seues funcions pel temps que resta fins a completar el període de quatre anys per al qual va ser nomenat el vocal que substituïx, açò és, fins al 17 de desembre de 2012, sense perjuí que puga ser nomenat més vegades per períodes de quatre anys, o remogut en qualsevol moment a proposta de l'administració que representa, i del seu dret a dimitir o renunciar a la seua condició.  
  
Per tot això, la composició del Consell d'Administració de l'Entitat de Sanejament d'Aigües és la següent:  
  
Presidenta: Maritina Hernández Miñana.  
Vicepresidenta: Mar Casanova Lloréns.  
Vocals:   
Mar Casanova Lloréns.  
Amparo Montoro Blasco.  
José María Benlliure Moreno.  
Manuel Laínez Andrés.   
Aránzazu Muñoz Criado.  
Bruno Broseta Dupré.  
Francisco Martínez Capdevila.  
Luisa Pastor Lillo.  
Salvador Manuel Enguix Morant.   
José Antonio Redorat Fresquet.  
Manuel Alcalde Sánchez.  
  
Valencia, 23 de març de 2012  
  
El president de la Generalitat,  
ALBERTO FABRA PART  
  
La consellera d'Agricultura, Pesca, Alimentació i Aigua,  
MARITINA HERNÁNDEZ MIÑANA